  Анжелика Тихонова корреспондент 2021-тӥ арын Удмуртиын школаын дышетсконзэс 6 сюрс 764 пиналъёс йылпумъялозы. Со сярысь элькунысь дышетонъя но тодосъя министерстволэн пресс-службаез ивортӥз. Пиналъёслэн вылӥ дышетсконниосы коньдэт чотын интыосы пырыны луонлыкъёссы тросгес луозы. Кунамы матысь кык ар ӵоже коньдэт чотын ватсаса 45 сюрс интыос усьтозы, со пӧлысь 70 процентсэ улосвылъёсын висъялозы. Россилэн азьмуртэзлэн Владимир Путинлэн кылъёсызъя, солы луыса 60 процентэз пиналъёс дунтэк вылӥ дышетскем басьтыны быгатозы. Улосвылъёсысь 100 котыр вылӥ дышетсконниос учебно-лабораторной инъетсэс но студентъёслы технопарксэс выльдыны 100 миллион манетысен грантъёс басьтозы. Нош дышетӥсьёсты дасясь вылӥ дышетон ужъюртъёсы ватсаса 10 миллиард манет келялозы. Тодэ вайытом, Удмуртиысь школаез йылпумъясьёс «Мои школьные годы» акцие пыриськыны быгато. Тегъёс: Дышетон Ижкар Удмуртия пиналъёс вылӥдышетсконниос  